РЕПУБЛИКА СРПСКА

ОПШТИНА НОВО ГОРАЖДЕ

НАЧЕЛНИК

Број: 02/1-302-1/20

Датум: 01.06. 2020. године

На основу стратешких циљева утврђених у Стратегији развоја општине Ново Горажде који се односе на пољопривредну производњу и на основу Споразума закљученог између Општине Ново Горажде и НВО „Caritas Švicarske“, број: 02/1-302-1/20 којим су осигурана донаторска средства од стране „Caritas Švicarske“ 2/5, Општине Ново Горажде 2/5 и властитог учешћа корисника 1/5, у циљу развоја пластеничке производње на подручју општине Ново Горажде, **Начелник Општине расписује**

**ЈАВНИ ПОЗИВ**

**За предају захтјева за додјелу десет (10) пластеника површине 100 м² са додатном опремом уз суфинансирање пројекта**

**I ПРАВО УЧЕШЋА**

Право на учешће у Пројекту имају незапослене особе, првенствено млади и жене са подручја општине Ново Горажде које посједују властито пољопривредно земљиште или њихови ужи чланови породице као и земљиште уступљено на кориштење или у закуп у непосредној близини стамбеног објекта у којем станују.

**II УСЛОВИ ЗА ДОДЈЕЛУ ПЛАСТЕНИКА**

**Подносилац захтјева треба да испуњава сљедеће услове:**

1. Да је незапослена особа или особа са минималним примањима.
2. Да је уписан у Регистар пољопривредних газдинстава (АПИФ) или ће покренути поступак уписа, а што ће потврдити овјереном изјавом да ће се уписати у Регистар пољопривредних газдинстава прије додјеле пластеника.
3. Да је подносилац захтјева или члан уже породице власник или посједник пољопривредног земљишта погодног за пластеничку производњу, а које се налази у непосредној близини стамбеног објекта у којем станује.
4. Да има могућност наводњавања пластеника.
5. Да суфинансира 20% од набавне цијене пластеника са пратећом опремом.
6. Да обавезно присуствује едукацији из области пластеничке производње у трајању од једног дана.
7. Предност приликом одабира ће имати корисници који у предходних 5 година нису остварили право на добијање пластеника.

**Општина Ново Горажде и „Caritas Švicarske“ су носиоци активности везаних за реализацију Пројекта.**

**III КРИТЕРИЈИ ЗА ДОДЈЕЛУ ПЛАСТЕНИКА**

**Критерији за бодовање подносиоца захтјева:**

1. **погодност властитог земљишта за пластеничку производњу и могућност наводњавања (утврђује Комисија за додјелу пластеника на лицу мјеста), 1-3 бода:**

- слаби услови (велики нагиб,удаљеност од куће више од 200 м), 1 бод,

- добри услови ( релативно велики нагиб, удаљеност од куће до 100 м), 2 бода,

- јако добри услови (благи нагиб,близу куће,добар приступ), 3 бода.

Кандидати код који се на терену утврди да не посједују пољопривредно земљиште погодно за пластеничку производњу (нпр. велики нагиб, величина парцеле и сл.) или немају могућности за наводњавање неће се бодовати, те се њихове пријаве неће узети у разматрање.

1. **додатни бодови по основу припадности једној од доле наведених категорија:**

* Подносилац захтјева незапослен (вријеме проведено на бироу за запошљавање) од 1-4 бода:

|  |  |
| --- | --- |
| Од 0-3 год. | 1 бод |
| Од 3-6 год. | 2 бода |
| Од 6-10 год. | 3 бода |
| Више од 10 год. | 4 бода |

- за сваког пунољетног незапосленог члана породице, који се налази на евиденцији незапослених особа Бироа за запошљавање - 1 бод.

* младе особе животне доби до 35 година- 5 бодова,
* ако је подносилац захтјева самохрани родитељ -2 бода,
* социјални аспект-нема примања- 7 бодова,
* социјални аспект-минимална примања по члану до 100,00 КМ- 6 бодова,
* социјални аспект-минимална примања по члану до 200,00 КМ- 5 бодова,
* социјални аспект-минимална примања по члану до 250,00 КМ- 4 бода,
* социјални аспект-минимална примања по члану до 300,00 КМ- 3 бода,
* социјални аспект-стање на терену: 0-4 бода.

Када кандидати при бодовању имају исти број бодова, предност ће имати кандидати који имају статус младе особе и жене.

**IV ПОТРЕБНА ДОКУМЕНТАЦИЈА**

Потребна документација за додјелу пластеника мора бити оригинална или овјерена:

1. образац за пријаву на Јавни позив,
2. копија личне карте,
3. овјерена кућна листа,
4. доказ о незапослености кандидата издат од Бироа за запошљавање,
5. доказ о незапослености свих пунољетних чланова породице издат од Бироа за запошљавање или неки други доказ о незапослености (копирана здравствена књижица),
6. потврда о висини примања запослених чланова домаћинства,
7. власништво или посјед над парцелом која се намјерава користити за подизање пластеника (копија ЗК извадка или Посједовног листа, као и уговор о закупу/ кориштењу),
8. овјерена изјава да не посједује пластеник у свом власништву,
9. овјерена изјава да ће корисник подстицаја добијени пластеник задржати у власништву најмање 2 године од потписивања Уговора,
10. овјерена изјава да подносилац захтјева у последњих 5 година није остварио право на донацију, додјелу или суфинансирање набавке пластеника од општине, министарства, хуманитарних и других организација,
11. овјерена изјава да ће суфинансирати 20% од набавне цијене пластеника са пратећом опремом, те да ће обавезно присуствовати едукацији из области пластеничке производње у трајању од једног дана.

**V ПРОЦЕДУРА ОДАБИРА КОРИСНИКА**

Комисију за одабир крајњих корисника за додјелу пластеника са пратећом опремом путем суфинансирања у сарадњи са хуманитарном организацијом чине: 1 представник „ Caritas Švicarske“ i 2 представника Општине Ново Горажде.

Задатак Комисије за додјелу пластеника је преглед приспјелих пријава, провјера у уписа у РПГ у надлежној служби, евидентирање кандидата који испуњавају услове из Јавног позива, обављање увиђаја на лицу мјеста, сачињавање листе крајњих корисника на основу утврђених критерија за бодовање те исту доставља Начелнику Општине.

Сагласност на предложену ранг листу кандидата даје Општина Ново Горажде и „Caritas Švicarske“.

Ранг листа одабраних кандидата ће бити објављена на огласној табли Општине Ново Горажде и службеној web страници Општине Ново Горажде.

**НАПОМЕНА:**

Кандидати који остваре право на додјелу пластеника обавезни су присуствовати едукацији у трајању од једног дана.

Обрасци захтјева за пријаву могу се преузети у шалтер сали Општине Ново Горажде и заједно са документацијом предати у затвореној коверти на протокол Општине Ново Горажде са назнаком „За јавни позив за додјелу пластеника“, а рок за подношење захтјева је 10 дана од дана објављивања јавног позива у средствима јавног информисања Општине Ново Горажде.

**Све додатне информације могу се добити у Одсјеку за финансије, привреду и друштвене дјелатности Општине Ново Горажде или на број телефона 058-430-095 сваким радним даном од 07:00 -15:00 часова.**

**Непотпуне и неблаговремене пријаве неће се узимати у разматрање.**

Прилог овом Јавном позиву је Пријавни образац захтјева за додјелу пластеника.

Н а ч е л н и к

Мила Петковић

**ПРИЈАВНИ ОБРАЗАЦ ЗАХТЈЕВА ЗА ДОДЈЕЛУ ПЛАСТЕНИКА**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Име (име оца) Презиме)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Адреса становања)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ЈМБГ и број личне карте)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Број телефона)

**ОДСЈЕК ЗА ФИНАНСИЈЕ, ПРИВРЕДУ**

**И ДРУШТВЕНЕ ДЈЕЛАТНОСТИ**

**ПРЕДМЕТ: ЗАХТЈЕВ ЗА ОСТВАРИВАЊЕ ПРАВА НА ПОДСТИЦАЈЕ-ДОДЈЕЛУ ПЛАСТЕНИКА ОД 100М² СА ДОДАТНОМ ОПРЕМОМ ПУТЕМ СУФИНАНСИРАЊА**

**Обраћам се Захтјевом за додјелу пластеника од 100 м² са додатном опремом**

**Уз пријавни образац прилажем:**

1. ЦИПС пријава подносиоца захтјева,
2. Копија личне карте,
3. Овјерена кућна листа,
4. Доказ о незапослености канддата издат од Бироа за запошљавање или потврда да особа није порески обвезник,
5. Доказ о незапослености свих пунољетних чланова породице или неки други доказ о незапослености (копирана здравствена књижица),
6. Потврде из школе /факултета за дјецу/издржаване чланове домаћинства,
7. Потврда о висини примања запослених чланова домаћинства,
8. Власништво или посјед над парцелом (копија ЗК извадка или Посједовног листа и Уговор о закупу/коришћењу парцеле уколико парцела није у посједу подносиоца захтјева),
9. Овјерена изјава да не посједује пластеник у свом власништву,
10. Овјерена изјава да ће корисник подстицаја добијени пластеник задржати у власништву најмање двије године од потписивања Уговора,
11. Овјерена изјава да подносилац захтјева у последњих пет година није остваривао право на донацију, додјелу или суфинансирање набавке пластеника од Општине, Министарства, хуманитарних и других организација,
12. Овјерена изјава да ће суфинансирати 20% од набавне цијене пластеника са пратећом опремом, те да ће обавезно присуствовати едукацији из области пластеничке производње у трајању од једног дана.
13. Доказ да је самохрани родитељ (овјерена кућна листа).

За све подносиоце захтјева потребне изјаве за услове под редним бројевима 9,10,11,12 и изјаву о упису у Регистар пољопривредних газдинстава се подносе на заједничком обрасцу „ИЗЈАВА“, која се може преузети на инфо пулту Општине Ново Горажде.

**Документи се предају у оригиналу или овјереној копији.**

**Ново Горажде \_\_\_\_\_\_\_\_\_\_\_\_\_\_\_\_године Подносилац захтјева**

**\_\_\_\_\_\_\_\_\_\_\_\_\_\_\_\_\_\_\_\_\_**

**ИМЕ И ПРЕЗИМЕ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЈМБ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**БРОЈ ЛИЧНЕ КАРТЕ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**АДРЕСА\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**БРОЈ ТЕЛЕФОНА\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**И З Ј А В А**

Овим изјављујем под пуном моралном , материјалном и кривичном одговорношћу да:

-не посједујем пластеник у свом власништву,

-да ћу добијени пластеник задржати у власништву најмање двије године од потписивања Уговора,

-да у последњих пет година нисам остваривао право на донацију, додјелу или суфинансирање набавке пластеника од Општине, Министарства, хуманитарних и других организација,

-да ћу суфинансирати 20% од набавне цијене пластеника са пратећом опремом, те да ће обавезно присуствовати едукацији из области пластеничке производње у трајању од једног дана.

-да ћу извршити упис у Регистар пољопривредних газдинстава прије додјеле пластеника.

Ову изјаву дајем у сврху остваривања права на подстицаје-додјелу пластеника од 100м² са додатном опремом путем суфинансирања.

Ново Горажде\_\_\_\_\_\_\_\_\_\_\_\_\_\_\_\_\_2020. год. Подносилац захтјева

\_\_\_\_\_\_\_\_\_\_\_\_\_\_\_\_\_\_\_\_\_\_